Na temelju članka 22. stavak 6. Zakona o odgoju i obrazovanju u osnovnoj i srednjoj školi („Narodne novine“ broj 87/08.,86/09., 92/10., 105/10. –ispravak 90/11., 16/12., 86/12., 94/13. i 152/14.), članka 89. Statuta Srednje škole Isidora Kršnjavoga Našice i Odluke Ministarstva znanosti, obrazovanja i sporta Republike Hrvatske o upisu učenika u I. razred srednje škole u školskoj godini 2016/17. od 20. svibnja 2016., Srednja škola Isidora Kršnjavoga Našice raspisuje

**N A T J E Č A J**

**za upis učenika u I. razred za 2016/17. školsku godinu**

Srednja škola Isidora Kršnjavoga Našice upisivat će učenike u I. razred kako slijedi:

|  |  |  |  |  |  |
| --- | --- | --- | --- | --- | --- |
| Program | **Trajanje godina** | **Broj**  **odjela** | **Broj učenika** | **Popis potrebnih dokumenata koji su uvjet za upis u pojedini program obrazovanja** | **Naknada za povećane troškove obrazovanja sukladno toč. XIX Odluke o upisu** |
| 1. Opća gimnazija   (320104) | 4 | 2 | 52 |  |  |
| 1. Prirodoslovno-matematička gimnazija (320204) | 4 | 1 | 26 |  |  |
| 1. Jezična gimnazija   (320304) | 4 | 1 | 26 |  |  |
| 1. Ekonomist (060604) | 4 | 2 | 48 | Potvrda nadležnog školskog liječnika |  |
| 1. Tehničar za elektroniku (040704) | 4 | 1 | 24 | Liječnička svjedodžba medicine rada | Test zaštite na radu,dnevnik radioničkih vježbi,radna odjeća |
| 1. Poljoprivredni tehničar -opći (080404) | 4 | 1 | 24 | Liječnička svjedodžba medicine rada | Test zaštite na radu,dnevnik praktične nastave,radna odjeća |
| 1. Automehatroničar - JMO (331153) | 3 | 0,38 | 10 | Liječnička svjedodžba medicine rada  Ugovor o naukovanju | Mapa praktične nastave, test zaštite na radu,radna odjeća |
| 1. Bravar - JMO   (014153) | 3 | 0,33 | 8 | Liječnička svjedodžba medicine rada  Ugovor o naukovanju | Mapa praktične nastave, test zaštite na radu,radna odjeća |
| 1. Instalater kućnih instalacija - JMO   (014853) | 3 | 0,24 | 6 | Liječnička svjedodžba medicine rada  Ugovor o naukovanju | Mapa praktične nastave,test zaštite na radu,radna odjeća |
| 1. Kuhar   (071233) | 3 | 1 | 24 | Liječnička svjedodžba medicine rada | Test zaštite na radu, dnevnik praktične nastave,radna odjeća |
| 1. Konobar   (071333) | 3 | 1 | 24 | Potvrda nadležnog školskog liječnika | Test zaštite na radu,dnevnik praktične nastave,radna odjeća |
| 1. Slastičar   (0925333) | 3 | 0,42 | 10 | Liječnička svjedodžba medicine rada | Test zaštite na radu,dnevnik praktične nastave,radna odjeća |
| 1. Prodavač   (061303) | 3 | 0,58 | 14 | Potvrda nadležnog školskog liječnika | Test zaštite na radu,dnevnik praktične nastave,radna odjeća |
| 1. Pekar - JMO   (092153) | 3 | 0,33 | 8 | Liječnička svjedodžba medicine rada  Ugovor o naukovanju | Mapa praktične nastave,test zaštite na radu, radna odjeća |
| 1. Frizer - JMO   (250353) | 3 | 0,38 | 10 | Liječnička svjedodžba medicine rada  Ugovor o naukovanju | Mapa praktične nastave, test zaštite na radu,radna odjeća |
| 1. Soboslikar-ličilac - JMO (260353) | 3 | 0,34 | 8 | Liječnička svjedodžba medicine rada  Ugovor o naukovanju | Mapa praktične nastave,radna odjeća, test zaštite na radu |
| UKUPNO |  | 13 | 322 |  |  |

U I. razred srednje škole učenici se upisuju u skladu s *Odlukom o upisu učenika u I.razred* *srednje škole u školskoj godini 2016./17.* i *Pravilnikom o elementima i kriterijima za izbor* *kandidata za upis u I. razred srednje škole* (Narodne novine broj 49/2015).

Učenici se na temelju ovog natječaja prijavljuju i upisuju u I. razred elektroničkim načinom putem mrežne stranice Nacionalnoga informacijskog sustava prijava i upisa u srednje škole (NISpuSŠ) [www.upisi.hr](http://www.upisi.hr)

Pravo upisa u prvi razred imaju svi učenici nakon završenog osnovnog obrazovanja,

pod jednakim uvjetima.

U prvi razred mogu se upisati učenici koji do početka školske godine u kojoj upisuju prvi razred navršavaju 17 godina. Iznimno, uz odobrenje školskog odbora, u prvi razred može se upisati učenik do navršenih 18 godina, a uz odobrenje Ministarstva nadležnog za obrazovanje stariji od 18 godina.

Pod jednakim uvjetima upisuju se kandidati hrvatski državljani, Hrvati iz drugih država te djeca državljana iz država članica Europske unije.

Učenici koji osnovno obrazovanje završavaju kao redoviti učenici osnovne škole u Republici Hrvatskoj u školskoj godini 2015/2016. prijavljuju se u NISpuSŠ u skladu s postupcima opisanima u publikaciji »Prijave i upisi u srednje škole za školsku godinu 2016/2017. – Idemo u srednju!«.

Učenici koji osnovno obrazovanje ne završavaju kao redoviti učenici osnovne škole u Republici Hrvatskoj u šk.god. 2015./16. (kandidati koji osnovno obrazovanje završavaju ili su završili u inozemstvu ili drugim obrazovnim sustavima; kandidati koji nisu s pozitivnim uspjehom završili prvi razred srednje škole u Republici Hrvatskoj, ispisali su se te žele ponovno upisati prvi razred u drugome obrazovnom programu; kandidati koji su prethodne školske godine završili osnovno obrazovanje u Republici Hrvatskoj, ali se nisu upisali u srednju školu) prijavljuju se **Središnjem prijavnom uredu** kako je navedeno u publikaciji „*Prijave i upisi u srednje škole za školsku godinu 2016./2017. – Idemo u srednju!“*.

Učenici koji se žele upisati u I. razred u školskoj godini 2016./2017., a stekli su svjedodžbe koje nisu izdane u Republici Hrvatskoj, dužni su pokrenuti postupak priznavanja završenoga osnovnog obrazovanja. Postupak priznavanja završenog osnovnog obrazovanja u inozemstvu za učenike koji se upisuju u Srednju školu Isidora Kršnjavoga Našice provodi Srednja škola Isidora Kršnjavoga Našice.

Kandidat koji je strani državljanin iz zemlje izvan Europske unije može se upisati kao redoviti učenik bez plaćanja troškova školovanja ako ispunjava jedan od sljedećih uvjeta:

1. ako za to postoji međudržavni ugovor ili drugi interes tijela državne ili lokalne vlasti odnosno javnih ustanova;
2. ako takva osoba ima status izbjeglice u Hrvatskoj koji je utvrdilo ovlašteno upravno tijelo u Hrvatskoj;
3. ako je roditelj ili skrbnik te osobe hrvatski državljanin;
   1. ako roditelj ili skrbnik te osobe ima radnu dozvolu i dozvolu privremenoga boravka ili poslovnu dozvolu u Hrvatskoj;
   2. ako roditelj ili skrbnik te osobe ima odobren stalni boravak u Hrvatskoj;
   3. ako je roditelj ili skrbnik te osobe diplomatski ili poslovni predstavnik strane države u Hrvatskoj;
   4. ako je takva osoba ili roditelj ili skrbnik te osobe azilant ili tražitelj azila;
   5. ako je takva osoba ili roditelj ili skrbnik te osobe stranac pod supsidijarnom zaštitom ili stranac pod privremenom zaštitom.

Kandidat strani državljanin iz zemalja izvan Europske unije, koji ne ispunjava ni jedan od navedenih uvjeta može se upisati kao redoviti učenik uz obvezu plaćanja troškova školarine, ako ima reguliran status sukladno zakonu kojim je uređen status stranaca.

Godišnji trošak školovanja učenika, stranog državljanina iz zemlje izvan Europske unije, koji ne ispunjava ni jedan od navedenih uvjeta iznosi 4.000,00 kuna.

**UPISNI ROKOVI**

Učenici se prijavljuju i upisuju u I. razred ***Srednje škole Isidora Kršnjavoga Našice*** u šk.god. 2016./17. u:

* ljetnom roku
* jesenskom roku te
* naknadnom roku (nakon jesenskog upisnog roka)

Za navedene rokove propisani su datumi postupaka i prikazani u tablicama, a za kandidate s teškoćama u razvoju rokovi su prikazani u izdvojenim tablicama.

**LJETNI UPISNI ROK**

|  |  |
| --- | --- |
| **Opis postupaka** | **Datum** |
| Početak prijava kandidata u sustav | 2.6.2016. |
| Početak prijava obrazovnih programa | 27. 6. 206. |
| Završetak prijave učenika koji zahtijevaju provjeru znanja stranog jezika | 28.6.2016. |
| Provođenje provjere znanja stranog jezika (engleski i njemački) | 4.7.2016. u 10,00 sati |
| Rok za dostavu dokumentacije redovitih učenika (stručno mišljenje HZZ-a i ostali dokumenti kojima se ostvaruju dodatna prava za upis) | 27. 6. 2016. |
| Dostava osobnih dokumenata i svjedodžbi za kandidate izvan redovitog sustava obrazovanja RH | 2. 6. 2016.  – 27. 6. 2016. |
| Završetak prigovora na unesene osobne podatke, ocjene, natjecanja, rezultate dodatnih provjera i podatke na temelju kojih se ostvaruju dodatna prava za upis | 5. 7. 2016. |
| Brisanje s lista kandidata koji nisu zadovoljili preduvjete | 6. 7. 2016. |
| Zaključavanje odabira obrazovnih programa  Početak ispisa prijavnica | 6. 7. 2016. |
| Krajnji rok za zaprimanje potpisanih prijavnica (učenici donose razrednicima u osnovnoj školi, a ostali kandidati šalju prijavnice Središnjem prijavnom uredu)  Brisanje s lista kandidata koji nisu zadovoljili preduvjete ili dostavili prijavnice | 8. 7. 2016. |
| **Objava konačnih ljestvica poretka** | **11. 7. 2016.** |
| Dostava dokumenata koji su uvjet za upis u određeni program obrazovanja u Srednju školu Isidora Kršnjavoga Našice (liječnička svjedodžba medicine rada i ostali dokumenti kojima su ostvarena dodatna prava za upis)  **Dostava potpisanog obrasca o upisu u I. razred srednje škole (upisnice) u srednju školu** | 11. – 13.7. 2016.  od 8 – 14 sati |
| Objava okvirnog broja slobodnih mjesta za jesenski rok | 18. 7. 2016. |
| Službena objava slobodnih mjesta za jesenski upisni rok | 14.8.2016. |

**JESENSKI UPISNI ROK**

|  |  |
| --- | --- |
| **Opis postupaka** | **Datum** |
| Početak prijava u sustav i prijava obrazovnih programa | 22. 8. 2016. |
| Dostava osobnih dokumenata, svjedodžbi i ostale dokumentacije za kandidate izvan redovitoga sustava obrazovanja RH  Dostava dokumentacije redovitih učenika (stručno mišljenje HZZ-a i ostali dokumenti kojima se ostvaruju dodatna prava za upis i sl.) | 22. 8. 2016. |
| Završetak prijave učenika koji zahtijevaju provjeru znanja stranog jezika | 23. 8. 2016. |
| Provođenje provjere znanja stranog jezika (engleski, njemački) | 24. 8. 2016. u 10,00 sati |
| Završetak prigovora na osobne podatke, ocjene, natjecanja, rezultate dodatnih provjera i podatke na temelju kojih se ostvaruju dodatna prava za upis  Završetak unosa rezultata popravnog ispita  Brisanje s lista kandidata koji nisu zadovoljili preduvjete | 26. 8. 2016. |
| Zaključavanje odabira obrazovnih programa  Početak ispisa prijavnica | 29. 8. 2016. |
| Krajnji rok za zaprimanje potpisanih prijavnica (učenici donose razrednicima u osnovnoj školi, a ostali kandidati šalju Središnjem prijavnom uredu)  Brisanje s lista kandidata koji nisu zadovoljili preduvjete ili dostavili prijavnice | 31.8. 2016. |
| **Objava konačnih ljestvica poretka** | **1. 9. 2016.** |
| Dostava dokumenata koji su uvjet za upis u određeni program obrazovanja (liječnička svjedodžba medicine rada i ostali dokumenti kojima su ostvarena dodatna prava za upis)  Dostava potpisanog obrasca o upisu u I. razred srednje škole (upisnice) u Srednju školu Isidora Kršnjavoga Našice | 2. 9. 2016. |
| Objava slobodnih upisnih mjesta nakon jesenskog roka | 3.9.2016. |

**PRIJAVA KANDIDATA S TEŠKOĆAMA U RAZVOJU**

**LJETNI UPISNI ROK**

|  |  |
| --- | --- |
| **Opis postupaka** | **Datum** |
| Kandidati s teškoćama u razvoju prijavljuju se u uredima državne uprave u županiji te iskazuju svoj odabir s liste prioriteta redom kako bi željeli upisati obrazovne programe | 2.6.– 15.6. 2016. |
| Dostava osobnih dokumenata, svjedodžbi za kandidate s teškoćama u razvoju izvan redovitoga sustava obrazovanja RH Središnjem prijavnom uredu | 2.6.– 20.6. 2016. |
| Upisna povjerenstva ureda državne uprave unose navedene odabire u sustav NISpuSŠ | 2.6. – 20.6. 2016. |
| Rangiranje kandidata s teškoćama u razvoju sukladno listama prioriteta  Smanjenje upisnih kvota razrednih odjela pojedinih obrazovnih programa | 24. 6. 2016. |

**JESENSKI UPISNI ROK**

|  |  |
| --- | --- |
| **Opis postupaka** | **Datum** |
| Kandidati s teškoćama u razvoju prijavljuju se u uredima državne uprave u županiji te iskazuju svoj odabir liste prioriteta redom kako bi željeli upisati obrazovne programe | 16. – 17. 8. 2016. |
| Dostava osobnih dokumenata, svjedodžbi za kandidate s teškoćama u razvoju izvan redovitoga sustava obrazovanja RH Središnjem prijavnom uredu | 16. – 17. 8. 2016. |
| Upisna povjerenstva ureda državne uprave unose navedene odabire u sustav NISpuSŠ | 16. – 17. 8. 2016. |
| Rangiranje kandidata s teškoćama u razvoju sukladno listama prioriteta | 19.8.2016. |

Na temelju javne objave konačnih ljestvica poretka kandidata u NISpuSŠ-u, dostave liječničke svjedodžbe medicine rada ili potvrde nadležnog školskog liječnika te dostave dokumenata temeljem kojih su ostvarili dodatna prava za upis kandidat ostvaruje pravo upisa u I. razred Srednje škole Isidora Kršnjavoga Našice u školskoj godini 2016./2017.

Kandidati su obvezni u Srednju školu Isidora Kršnjavoga Našice dostaviti dokumente u predviđenim rokovima, što škola zatim potvrđuje u NISpuSŠ-u.

**Kandidati koji ne dostave navedenu dokumentaciju u propisanim rokovima gube pravo upisa ostvarenog u ljetnome upisnom roku te se u jesenskome roku mogu kandidirati za upis u preostala slobodna upisna mjesta.**

Kandidat svoj upis potvrđuje vlastoručnim potpisom i potpisom roditelja/skrbnika na obrascu (upisnici) dostupnom na mrežnoj stranici NISpuSŠ-a (www.upisi.hr), koji je dužan dostaviti u školu u utvrđenim rokovima.

Nakon što kandidat potvrdi svoj upis vlastoručnim potpisom i potpisom roditelja/skrbnika na obrascu (upisnici) i dostavi ga školi, kandidat je upisan u I. razred u školskoj godini 2016./2017. Ako kandidat zbog opravdanih razloga nije u mogućnosti u propisanim rokovima dostaviti potpisan obrazac (upisnicu) za upis u I. razred, dužan ga je dostaviti njegov roditelj/skrbnik ili opunomoćenik.

**NAKNADNI ROK ZA UPIS UČENIKA NAKON ISTEKA JESENSKOGA ROKA**

Kandidati koji ne ostvare pravo na upis u ljetnome ili jesenskom roku mogu se prijaviti za upis u naknadnom roku u kojemu je nakon jesenskog upisnog roka ostalo slobodnih mjesta u okviru broja upisnih mjesta propisanih Strukturom, a utvrđenih u NISpuSŠ-u. Kandidati moraju ispunjavati sve uvjete propisane Pravilnikom o elementima i kriterijima te natječajem Srednje škole Isidora Kršnjavoga Našice.

Kandidati se mogu za upis u naknadnom roku školi mogu prijaviti od 5. – 9. rujna 2016. godine.

Upisno povjerenstvo o upisu kandidata u naknadnom roku odlučuje temeljem pisanog zahtjeva kandidata te ostaloj dokumentaciji potrebnoj za upis te podatke o upisu unosi u NISpuSŠ

**ELEMENTI I KRITERIJI ZA IZBOR UČENIKA**

1. **ZAJEDNIČKI ELEMENT**

Zajednički element vrednovanja za upis obrazovanja čine prosjeci zaključnih ocjena iz svih nastavnih predmeta (opći uspjeh) na dvije decimale u posljednja četiri razreda osnovnog obrazovanja.

Za upis kandidata u programe/zanimanja:

**OPĆA GIMNAZIJA**

**JEZIČNA GIMNAZIJA**

vrednuju se i zaključne ocjene u posljednja dva razreda osnovnog obrazovanja iz nastavnih predmeta:

1. Hrvatski jezik
2. Matematika
3. Prvi strani jezik
4. Povijest
5. Geografija
6. **Biologija (predmet po izboru škole)**

Za upis kandidata u program/zanimanje:

**PRIRODOSLOVNO-MATEMATIČKA GIMNAZIJA**

vrednuju se i zaključne ocjene u posljednja dva razreda osnovnog obrazovanja iz nastavnih predmeta:

1. Hrvatski jezik
2. Matematika
3. Prvi strani jezik
4. Fizika
5. Kemija
6. **Geografija (predmet po izboru škole)**

Za upis kandidata u programe/zanimanja:

**EKONOMIST**

vrednuju se i zaključne ocjene u posljednja dva razreda osnovnog obrazovanja iz nastavnih predmeta:

1. Hrvatski jezik
2. Matematika
3. Prvi strani jezik
4. Povijest
5. Geografija
6. **Tehnička kultura (predmet po izboru škole)**

Za upis kandidata u programe/zanimanja:

**TEHNIČAR ZA ELEKTRONIKU**

vrednuju se i zaključne ocjene u posljednja dva razreda osnovnog obrazovanja iz nastavnih predmeta:

1. Hrvatski jezik
2. Matematika
3. Prvi strani jezik
4. Fizika
5. Tehnička kultura
6. **Kemija (predmet po izboru škole)**

Za upis kandidata u programe/zanimanja:

**POLJOPRIVREDNI TEHNIČAR - OPĆI**

vrednuju se i zaključne ocjene u posljednja dva razreda osnovnog obrazovanja iz nastavnih predmeta:

1. Hrvatski jezik
2. Matematika
3. Prvi strani jezik
4. Biologija
5. Kemija
6. **Tehnička kultura (predmet po izboru škole)**

Za upis kandidata u programe/zanimanja:

**AUTOMEHATRONIČAR- JMO**

**BRAVAR- JMO**

**INSTALATER KUĆNIH INSTALACIJA- JMO**

**KUHAR**

**KONOBAR**

**SLASTIČAR**

**PRODAVAČ IG**

**PEKAR - JMO**

**FRIZER- JMO**

**SOBOSLIKAR-LIČILAC- JMO**

vrednuju se i zaključne ocjene u posljednja dva razreda osnovnog obrazovanja iz nastavnih predmeta:

1. **Hrvatski jezik**
2. **Matematika**
3. **Prvi strani jezik**

U slučaju da kandidatu u svjedodžbama za posljednje četiri godine osnovnog obrazovanja nije upisana ocjena iz nekog od nastavnih predmeta koji su značajni za prijavu za upis, za utvrđivanje broja bodova iz toga nastavnoga predmeta koristi se prosjek svih zaključnih ocjena na dvije decimale u posljednja četiri razreda osnovnog obrazovanja.

**MINIMALNI BODOVNI PRAG**

Škola nije utvrdila minimalni broj bodova potrebnih za prijavu kandidata za upis u pojedini program obrazovanja.

1. **DODATNI ELEMENT**

Dodatni element vrednovanja čine sposobnosti, darovitosti i znanja kandidata.

Sposobnosti, darovitosti i znanja kandidata dokazuju se i vrednuju:

– na osnovi rezultata postignutih na natjecanjima u znanju;

– na osnovi rezultata postignutih na natjecanjima školskih sportskih društava.

Kandidatu se vrednuje isključivo jedno (najpovoljnije) postignuće.

*VREDNOVANJE REZULTATA KANDIDATA POSTIGNUTIH NA NATJECANJIMA IZ ZNANJA*

Pravo na izravan upis ili dodatne bodove ostvaruju kandidati na osnovi rezultata koje su postigli na:

• natjecanjima u znanju iz nastavnih predmeta: Hrvatskoga jezika, Matematike, prvoga stranog jezika;

• natjecanjima u znanju iz dva nastavna predmeta posebno važna za upis u skladu s *Popisom predmeta posebno važnih za upis* koji je sastavni dio Pravilnika o elementima i kriterijima za izbor kandidata za upis u I. razred srednje škole.

• natjecanju iz znanja iz Kataloga natjecanja i smotri učenika i učenica osnovnih i srednjih škola Republike Hrvatske, koje je provedeno u organizaciji Agencije za odgoj i obrazovanje i to za programe:

AUTOMEHATRONIČAR-JMO, BRAVAR-JMO, INSTALATER KUĆNIH INSTALACIJA-JMO, SOBOSLIKAR-LIČILAC-JMO, FRIZER-JMO, PRODAVAČ IG I POLJOPRIVREDNI TEHNIČAR-OPĆI - **Natjecanje mladih tehničara.**

OPĆA GIMNAZIJA, PRIRODOSLOVNO-MATEMATIČKA GIMNAZIJA, JEZIČNA GIMNAZIJA, EKONOMIST, TEHNIČAR ZA ELEKTRONIKU - **Natjecanje iz područja informatike-računalstva (Infokup).**

KONOBAR, KUHAR, PEKAR-JMO i SLASTIČAR - **Natjecanje i smotra iz biologije.**

Vrednuju se i boduju rezultati kandidata postignutih na državnim natjecanjima iz znanja iz *Kataloga natjecanja i smotri učenika i učenica osnovnih i srednjih škola Republike Hrvatske,* koja se provode u organizaciji Agencije za odgoj i obrazovanje, a koja je odobrilo Ministarstvo te međunarodnim natjecanjima koje verificira Agencija za odgoj i obrazovanje, a prema sljedećoj tablici:

|  |  |  |
| --- | --- | --- |
| **Državna/međunarodna natjecanja** | **Prvo, drugo ili treće** osvojeno mjesto kao pojedinac u 5., 6., 7. ili 8. razredu osnovnog obrazovanja | **Izravan upis** (pod uvjetom da zadovolje na ispitu sposobnosti i darovitosti u školama u kojima je to uvjet za upis) |
| Prvo osvojeno mjesto kao član skupine u 5., 6., 7. ili 8. razredu osnovnog obrazovanja | 4 boda |
| Drugo osvojeno mjesto kao član skupine u 5., 6., 7. ili 8. razredu osnovnog obrazovanja | 3 boda |
| Treće osvojeno mjesto kao član skupine u 5., 6., 7. ili 8. razredu osnovnog obrazovanja | 2 boda |
| Sudjelovanje kao pojedinac ili član skupine u 5., 6., 7. ili 8. razredu | 1 bod |

*VREDNOVANJE REZULTATA KANDIDATA POSTIGNUTIH NA SPORTSKIM NATJECANJIMA*

Kandidatima se vrednuju rezultati koje su postigli u posljednja četiri razreda osnovnog obrazovanja na natjecanjima školskih sportskih društava koja su ustrojena prema Propisniku Državnoga prvenstva školskih sportskih društava Republike Hrvatske, a pod nadzorom natjecateljskog povjerenstva Hrvatskoga školskoga športskog saveza.

Pravo na dodatne bodove kandidati ostvaruju na temelju službene evidencije o rezultatima održanih natjecanja školskih sportskih društava koju vodi Hrvatski školski športski savez (HŠŠS).

|  |  |  |
| --- | --- | --- |
| **Natjecanja školskih  sportskih društava** | Učenici koji su na državnom natjecanju kao članovi ekipe osvojili **prvo** mjesto | **3 boda** |
| Učenici koji su na državnom natjecanju kao članovi ekipe osvojili **drugo** mjesto | **2 boda** |
| Učenici koji su na državnom natjecanju kao članovi ekipe osvojili **treće** mjesto | **1 bod** |

1. **POSEBAN ELEMENT VREDNOVANJA**

Poseban element vrednovanja kandidata čini vrednovanje uspjeha:

– kandidata sa zdravstvenim teškoćama;

– kandidata koji žive u otežanim uvjetima obrazovanja uzrokovanim nepovoljnim ekonomskim, socijalnim te odgojnim čimbenicima;

– kandidata za upis na osnovi Nacionalne strategije za uključivanje Roma za razdoblje od 2013. do 2020. godine;

– kandidata hrvatskih državljana čiji su roditelji državni službenici koji su po službenoj dužnosti u ime Republike Hrvatske bili upućeni na rad u inozemstvo.

Neovisno o tomu ispunjava li uvjete za ostvarivanje više prava, kandidatu će se priznati ostvarivanje isključivo jednoga prava koje je za njega najpovoljnije.

*VREDNOVANJE USPJEHA KANDIDATA SA ZDRAVSTVENIM TEŠKOĆAMA*

Kandidatu sa zdravstvenim teškoćama dodaje se jedan bod na broj bodova koji je utvrđen tijekom postupka vrednovanja za programe obrazovanja za koje posjeduje stručno mišljenje Službe za profesionalno usmjeravanje Hrvatskoga zavoda za zapošljavanje. S tako utvrđenim brojem bodova kandidat se rangira na ukupnoj ljestvici poretka.

Za ostvarivanje dodatnih bodova kandidat obvezno prilaže stručno mišljenje Službe za profesionalno usmjeravanje Hrvatskoga zavoda za zapošljavanje o sposobnostima i motivaciji učenika za program/zanimanje.

*VREDNOVANJE USPJEHA KANDIDATA KOJI ŽIVE U OTEŽANIM UVJETIMA OBRAZOVANJA UZROKOVANIM NEPOVOLJNIM EKONOMSKIM, SOCIJALNIM TE ODGOJNIM ČIMBENICIMA*

Kandidatu koji živi u otežanim uvjetima uzrokovanim ekonomskim, socijalnim te odgojnim čimbenicima, a koji su mogli utjecati na njegov školski uspjeh u osnovnoj školi, dodaje se **jedan bod** na broj bodova koji je utvrđen tijekom postupka vrednovanja. S tako utvrđenim brojem bodova kandidat se rangira na ukupnoj ljestvici poretka.

Kandidat živi u otežanim uvjetima obrazovanja koji su mogli utjecati na njegov školski uspjeh u osnovnoj školi ako:

– živi uz jednoga i/ili oba roditelja s dugotrajnom teškom bolesti;

– živi uz oba roditelja koji se prema zakonu koji regulira poticanje zapošljavanja smatraju dugotrajno nezaposlenim osobama;

– živi uz samohranoga roditelja (roditelj koji nije u braku i ne živi u izvanbračnoj zajednici, a sam se skrbi o svome djetetu i uzdržava ga) koji je korisnik socijalne skrbi sukladno zakonu koji uređuje socijalnu skrb i posjeduje rješenje ili drugi upravni akt o pravu samohranoga roditelja kao korisnika socijalne skrbi;

– mu je jedan roditelj preminuo;

– je dijete bez roditelja ili odgovarajuće roditeljske skrbi prema zakonu koji uređuje socijalnu skrb.

*Za ostvarenje prava kandidat prilaže:*

– liječničku potvrdu o dugotrajnoj težoj bolesti jednoga i/ili oba roditelja;

– potvrdu nadležnoga područnoga ureda Hrvatskoga zavoda za zapošljavanje o dugotrajnoj nezaposlenosti oba roditelja;

– potvrdu o korištenju socijalne pomoći; rješenje ili drugi upravni akt o pravu samohranoga roditelja u statusu socijalne skrbi izdanih od ovlaštenih službi u zdravstvu, socijalnoj skrbi i za zapošljavanje;

– ispravu iz matice umrlih ili smrtni list

– potvrdu nadležnoga centra za socijalnu skrb da je kandidat dijete bez roditelja ili odgovarajuće socijalne skrbi.

*VREDNOVANJE USPJEHA KANDIDATA NA OSNOVI NACIONALNE STRATEGIJE ZA UKLJUČIVANJE ROMA ZA RAZDOBLJE OD 2013. DO 2020. GODINE*

Kandidatu za upis koji je pripadnik romske nacionalne manjine, a živi u uvjetima koji su mogli nepovoljno utjecati na njegov školski uspjeh u osnovnoj školi, dodaju se dva boda na broj bodova koji je utvrđen tijekom postupka vrednovanja. S tako utvrđenim brojem bodova kandidat se rangira na ukupnoj ljestvici poretka.

Za ostvarivanje dodatnih bodova kandidat prilaže preporuku Vijeća romske nacionalne manjine odnosno registrirane romske udruge.

*VREDNOVANJE USPJEHA HRVATSKIH DRŽAVLJANA ČIJI SU RODITELJI DRŽAVNI SLUŽBENICI KOJI SU PO SLUŽBENOJ DUŽNOSTI U IME REPUBLIKE HRVATSKE BILI UPUĆENI NA RAD U INOZEMSTVO*

Pravo na izravni upis imaju kandidati hrvatski državljani čiji su roditelji državni službenici koji su po službenoj dužnosti u ime Republike Hrvatske bili upućeni na rad u inozemstvo, a koji su se najmanje dva od posljednjih četiriju razreda prethodnoga obrazovanja školovali u inozemstvu.

Za ostvarivanje prava na izravan upis kandidat obvezno mora priložiti odgovarajuće dokaze o boravku u inozemstvu, trajanju školovanja i razlozima boravka u inozemstvu (dokaz o državljanstvu, trajanju i razlozima boravka u inozemstvu te svjedodžbe razreda završenih u inozemstvu).

*VREDNOVANJE USPJEHA KANDIDATA ZA UPIS U PROGRAME OBRAZOVANJA ZA VEZANE OBRTE*

Izbor kandidata za upis u programe obrazovanja za vezane obrte utvrđuje se na temelju:

-zajedničkog, posebnog i dodatnog elementa vrednovanja;

-zdravstvene sposobnosti kandidata za obavljanje poslova i radnih zadaća u odabranom zanimanju.

Nakon utvrđene ljestvice poretka kandidat je dužan pri upisu u program obrazovanja za vezane obrte dostaviti školi :

- liječničku svjedodžbu medicine rada i

- sklopljen ugovor o naukovanju

Ugovor o naukovanju sklapaju licencirani obrtnik ili pravna osoba i kandidat (roditelj ili skrbnik kandidata), a prilikom sklapanja ugovora kandidat donosi na uvid:

-ovjerenu presliku svjedodžbe završnog razreda osnovnog obrazovanja;

-liječničku svjedodžbu medicine rada.

Ugovor o naukovanju sklapa se u četiri istovjetna primjerka od kojih po 1 primjerak pripada kandidatu, obrtniku ili pravnoj osobi, školi i ministarstvu nadležnom za obrt.

**ZDRAVSTVENA SPOSOBNOST KANDIDATA**

Kandidat koji se upisuje u programe za koje je posebnim propisima i mjerilima određeno obvezno utvrđivanje zdravstvene sposobnosti, pri upisu u te programe obvezno dostavlja:

* potvrdu nadležnog školskog liječnika o zdravstvenoj sposobnosti kandidata za propisani program ili
* liječničku svjedodžbu medicine rada.

|  |  |  |  |
| --- | --- | --- | --- |
| Program | **Popis zdravstvenih zahtjeva** | **Popis potrebnih dokumenata koji su uvjet za upis u pojedini program obrazovanja** | **Naknada za povećane troškove obrazovanja sukladno toč. XIX Odluke o upisu** |
| 1. Opća gimnazija (320104) | Kronični poremećaji koji znatno remete kognitivno funkcioniranje. | - | - |
| 1. Prirodoslovno-matematička gimnazija (320204) | Kronični poremećaji koji znatno remete kognitivno funkcioniranje. | - | - |
| 1. Jezična gimnazija (320304) | Kronični poremećaji koji znatno remete kognitivno funkcioniranje. | - | - |
| 1. Ekonomist (060604) | Slabovidnost/sljepoća. Gluhoća i teža nagluhost u govornom području. Oštećenje glasa i/ili govora koja utječu na komunikaciju. Teža oštećenja funkcije gornjih ekstremiteta. Kronični poremećaji koji značajno remete kognitivno funkcioniranje. | Potvrda nadležnog školskog liječnika | - |
| 1. Tehničar za elektroniku (040704) | Oštećenje funkcije vida, neraspoznavanje boja, nedostatak stereovida, gluhoća ili teža nagluhost u govornom području, kronični poremećaji koji remete kognitivno, emocionalno i psihomotoričko funkcioniranje, kronični poremećaji koji remete funkciju mišićno-koštanog sustava, kronične bolesti koje trajno remete funkciju srčano-žilnog i dišnog sustava, te kronični poremećaji koji mogu dovesti do gubitka svijesti i/ili poremećaja ravnoteže. | Liječnička svjedodžba medicine rada | Test zaštite na radu  Dnevnik radioničkih vježbi  Radna odjeća |
| 1. Poljoprivredni tehničar -opći (080404) | Oštećenje funkcije vida, neraspoznavanje osnovnih boja, gluhoća/teža nagluhost u govornom području, nedostatak njuha. Kronični poremećaji koji onemogućavaju uredno kognitivno, emocionalno i psihomotoričko funkcioniranje. Kronični poremećaji koji mogu dovesti do gubitka svijesti i poremećaja ravnoteže. Teža oštećenja funkcije mišićno-koštanog i srčano-žilnog sustava. Dišni poremećaji s trajnim oštećenjem funkcije pluća. Teža oštećenja funkcije kože na otkrivenim dijelovima tijela. Utvrđene alergije na profesionalne alergene. | Liječnička svjedodžba medicine rada | Test zaštite na radu  Dnevnik praktične nastave  Radna odjeća |
| 1. Automehatroničar - JMO (331153) | Oštećena funkcija vida i nedostatak stereovida. Oštećenje funkcije sluha i nemogućnost nošenja osobnih zaštitnih sredstava za zaštitu sluha pri radu u buci. Neraspoznavanje osnovnih boja. Teža oštećenja funkcije mišićno-koštanog, dišnog i/ili srčano-žilnog sustava. Kronični poremećaji koji trajno remete kognitivno i emocionalno funkcioniranje. Kronični poremećaji koji mogu dovesti do gubitka svijesti i/ili ravnoteže. Teže oštećenje funkcije kože na šakama i podlakticama. | Liječnička svjedodžba medicine rada  Ugovor o naukovanju | Mapa praktične nastave, test zaštite na radu,radna odjeća |
| 1. Bravar - JMO (014153) | Oštećena funkcija vida i nedostatak stereovida. Oštećenje funkcije sluha i nemogućnost nošenja osobnih zaštitnih sredstava za zaštitu sluha pri radu u buci. Neraspoznavanje osnovnih boja. Teža oštećenja funkcije mišićno-koštanog, dišnog i srčano-žilnog sustava. Kronični poremećaji koji znatno remete kognitivno, emocionalno i psihomotoričko funkcioniranje. Kronični poremećaji koje mogu dovesti do gubitka svijesti i/ili poremećaja ravnoteže. Teže oštećenje funkcije kože na šakama i podlakticama. | Liječnička svjedodžba medicine rada  Ugovor o naukovanju | Mapa praktične nastave, test zaštite na radu,radna odjeća |
| 1. Instalater kućnih instalacija - JMO (014853) | Oštećena funkcija vida i nedostatak stereovida. Oštećenje funkcije sluha i nemogućnost nošenja osobnih zaštitnih sredstava za zaštitu sluha pri radu u buci. Neraspoznavanje osnovnih boja. Teža oštećenja funkcije mišićno-koštanog, dišnog i/ili srčano-žilnog sustava. Kronični poremećaji koji znatno remete kognitivno, emocionalno i psihomotoričko funkcioniranje. Kronični poremećaji koji mogu dovesti do gubitka svijesti i/ili ravnoteže. Teže oštećenje funkcije kože na šakama i podlakticama. | Liječnička svjedodžba medicine rada  Ugovor o naukovanju | Mapa praktične nastave, test zaštite na radu,radna odjeća |
| 1. Kuhar (071233) | Oštećenje funkcije vida. Neraspoznavanje boja. Nedostatak njuha. Oštećenje okusa. Teža nagluhost u govornom području ili gluhoća. Oštećenje govora koje utječe na komunikaciju. Teža oštećenja funkcije mišićno- koštanog, dišnog i srčano-žilnog sustava. Teže oštećenje funkcije kože. Kronični poremećaji koji mogu dovestido gubitka svijesti i/ili ravnoteže. Kronični poremečaji koji trajno remete kognitivno i emocionalno funkcioniranje. Utvrđene alergije na profesionalne alergene. | Liječnička svjedodžba medicine rada | Test zaštite na radu, dnevnik praktične nastave,radna odjeća |
| 1. Konobar (071333) | Oštećenje funkcije vida. Neraspoznavanje boja. Gluhoća i teža nagluhost u govornom području. Oštećenja glasa i/ili govora koja utječu na komunikaciju. Nedostatak njuha. Teža oštećenja funkcije mišićno-koštanog sustava. Dišni poremećaji s težim oštećenjem funkcie pluća. Teža oštećenja funkcije srčano-žilnog sustava. Teže oštećenje funkcije kože na šakama i podlakticama. Kronični poremećaji koji znatno remete kognitivno i emocionalno funkcioniranje. | Potvrda nadležnog školskog liječnika | Test zaštite na radu, dnevnik praktične nastave,radna odjeća |
| 1. Slastičar (092533) | Oštećenje funkcije vida. Neraspoznavanje boja. Nedostatak njuha. Oštećenje okusa. Teža nagluhost u govornom području ili gluhoća. Oštećenje govora koje utječe na komunikaciju. Teža oštećenja funkcije mišićno-koštanog, dišnog i srčano-žilnog sustava. Teže oštećenje funkcije kože. Kronični poremećaji koji mogu dovesti do gubitka svijesti i/ili ravnoteže. Kronični poremečaji koji trajno remete kognitivno i emocionalno funkcioniranje. Utvrđene alergije na profesionalne alergene. | Liječnička svjedodžba medicine rada | Dnevnik praktične nastave,test zaštite na radu, radna odjeća |
| 1. Prodavač (061303) IG | Oštećenje funkcije vida. Neraspoznavanje osnovnih boja. Gluhoća i teža nagluhost u govornom području. Oštećenja glasa i/ili govora koja utječu na komunikaciju. Teža oštećenja funkcije mišićnog - koštanog sustava. Teža oštećenja funkcije srčano - žilnog sustava. Kronični poremećaji koji znatno remete kognitivno i emocionalno funkcioniranje. | Potvrda nadležnog školskog liječnika | Test zaštite na radu, dnevnik praktične nastave,radna odjeća |
| 1. Pekar - JMO (092153) | Slabovidnost/sljepoća, nedostatak njuha, oštećenje okusa. Kronični poremećaji koji onemogućuju uredno kognitivno i emocionalno funkcioniranje. Teža oštećenja funkcije mišićno-koštanog i srčano-žilnog sustava. Dišni poremećaji s težim oštećenjem funkcije pluća. Teže oštećenje funkcije kože na otkrivenim dijelovima tijela. Utvrđena alergija na profesionalne alergene. | Liječnička svjedodžba medicine rada  Ugovor o naukovanju | Test zaštite na radu, mapa praktične nastave,radna odjeća |
| 1. Frizer - JMO (250353) | Slabovidnost/sljepoća, neraspoznavanje boja, gluhoća/teža nagluhost u govornom području, oštećenja glasa i/ili govora koja utječu na komunikaciju. Kronični poremećaji koji onemogućavaju uredno kognitivno i emocionalno funkcioniranje. Teže oštećenje funkcije mišićno-koštanog sustava. Dišni poremećaji s težim oštećenjem funkcije pluća. Teže oštećenje funkcije kože na otkrivenim dijelovima tijela. Utvrđene alergije na profesionalne alergene. | Liječnička svjedodžba medicine rada  Ugovor o naukovanju | Test zaštite na radu, mapa praktične nastave,radna odjeća |
| 1. Soboslikar-ličilac -JMO (260353) | Oštećenje funkcije vida, neraspoznavanje boja, nedostatak stereovida, gluhoća/teža nagluhost u govornom području. kronični poremećaji koji onemogućavaju uredno kognitivno, emocionalno i psihomotoričko funkcioniranje. Kronični poremećaji koji mogu dovesti do gubitna svijesti i poremećaja ravnoteže. Teže oštećenje funkcije srčano-žilnog i mišićno-koštanog sustava. Dišni poremećaji s trajnim oštećenjem funkcije pluća. Teže oštećenja funkcije kože na otkrivenim djelovima tijela. Utvrđena alergija na profesionalne alergene. | Liječnička svjedodžba medicine rada  Ugovor o naukovanju | Test zaštite na radu, mapa praktične nastave,radna odjeća |

**UČENJE STRANIH JEZIKA U ŠKOLI:**

Strani jezici koji se uče u Školi su engleski jezik ili njemački jezik.

Učenici koji u osnovnoj školi nisu učili engleski ili njemački jezik podnose pisani zahtjev za provjeru znanja iz jednog od navedenih jezika, a upisno povjerenstvo će provjeriti znanje kandidata i o tome sastaviti zapisnik.

Provjera znanja stranog jezika održat će se u rokovima navedenim pod UPISNI ROKOVI.

KLASA: 602-01/16-02/14. UPISNO POVJERENSTVO:

URBROJ:2149-11-16-01-1.

Našice, 10. lipnja 2016.

Željko Filjak, prof. \_\_\_\_\_\_\_\_\_\_\_\_\_\_\_\_\_\_\_\_\_\_\_

Sanja Olbina-Borić, prof. \_\_\_\_\_\_\_\_\_\_\_\_\_\_\_\_\_\_\_\_\_\_\_

Krunoslav Kovačević, prof. \_\_\_\_\_\_\_\_\_\_\_\_\_\_\_\_\_\_\_\_\_\_\_

Marina Pavičić, prof. \_\_\_\_\_\_\_\_\_\_\_\_\_\_\_\_\_\_\_\_\_\_\_

Ljiljana Kasapović, prof. \_\_\_\_\_\_\_\_\_\_\_\_\_\_\_\_\_\_\_\_\_\_\_